**Palackba zárt szellemek**

**Tanító: Komaság Margit**– 3. c osztály (Budapest VII. Kerületi Baross Gábor Általános Iskola)

1. Ráhangolás:
2. Szógyűjtés csoportokban: Gyűjtsetek olyan szavakat, amelyekben benne van a háromjegyű betűnk!

A csoportok szavainak összehasonlítása, ismétlődők kihúzása.

A dzsinn szó kiemelése.

1. A dzsinnhez kapcsolódó ismeretek összegyűjtése.

***Tapasztalat****: A gyerekek sok dolgot tudnak a dzsinnekről, főként a lámpába zárt változatot ismerik. Többen tisztában vannak azzal, hogy jellemzően nem a magyar vagy európai mesekultúra lényei.*

1. Jelentésteremtés:
2. Olvasás előtti olvasási stratégiák:

* A Szitakötő folyóirat 6-7. oldalának áttekintése, az észrevételek megfogalmazása a szöveg szerkezetére, terjedelmére, kép-szöveg arányára vonatkozóan.
* Áttekintés gyorsolvasással, feltűnő szavak, kifejezések kiemelése.
* Jóslás a tartalomra és a szöveg műfajára vonatkozóan.

***Tapasztalat***: *A gyerekeknek gyorsolvasással szemükbe ötlő szavak pl. a következők voltak: iszlám, hiedelemvilág, muszlim, megfoghatatlanabb. Röviden beszélgetnünk kellett a szavak jelentéséről, voltak helyes ismereteik és téves feltételezéseik is. A szöveg műfaját és tartalmát jó megközelítéssel jósolták meg.*

1. A szöveg közös olvasása részenként, a részek után tisztázó kérdésekkel megbeszélés a tartalom pontosabb megértése érdekében.

***Tapasztalat****: A szöveg iránti érdeklődés végig fenntartható volt, a tanulók motiváltan várták a következő rész tartalmát. Döbbenettel vették tudomásul, hogy volt idő, amikor nem mostak gyakran kezet az orvosok sem. Nehéz ezt elképzelniük a mai szocializációjuk, tapasztalataik mentén. De a példa segített a szólás megértésében: „Kiszabadult a szellem a palackból.”*

Kapcsolódó feladat a LearningApps felületén: <https://learningapps.org/display?v=p1ccbbasj18>

1. Reflexió:

Olyan gondolatok gyűjtése, amelyek kiszabadult szellemként viselkedtek a tanulók tapasztalatai alapján.

***Tapasztalat****: Az egyik figyelemre méltó gondolat arra utalt, hogy a kiselőadások megszaporodtak az osztályban. Az egyik legutóbbi kiselőadást 4 lány rendezte össze és tartotta meg a lovakkal kapcsolatban. Az utolsó képen egy unikornis szerepelt. A titokzatos unikornis című szöveg lesz tehát a következő, amit közösen feldolgozunk.*